Aalborg Kommune og pædagogernes fagforening, BUPL, har indgået forlig i sagen om en pædagogstuderende, der blev bortvist, fordi hun låste et barn inde, fortæller DR Nordjylland.

Fagforeningen finder det urimeligt at bortvise den pædagogstuderende, fordi hun i en tilspidset konflikt mellem to drenge på en daginstitution i Aalborg, låste den ene inde - angiveligt i under et minut. Fagforeningen truede med retssag, men parterne er blevet enige om et forlig, der betyder, at kommunen betaler 20.000 kroner ifratrædelsesgodtgørelse - beregnet på baggrund af opsigelsesvarslet. - Vi har forligt os på grund af menneskelilge hensyn, og også fordi vi synes, vi har fået fornuftig ordning, siger BUPLs advokat Michael Berner. Det står ikke direkte i aftalen, at kommunen handlede forkert ved at bortvise den pædagogstuderende, men sådan skal aftalen forstås, siger han: - Det ligger inddirekte i det, når der bliver udbetalt en fratrædelsesgodtgørelse til medlemmet, siger han. Den pædagogstuderende har siden fundet en praktikplads i en anden kommune.